《秋怀十二首 其四》
明代·陆深

青灯挑雨不成眠，爱听芭蕉夜似年。去日苦多无计款，浮生如寄定谁贤。

成功白发冯唐老，好事青山谢客偏。他日向平粗毕愿，懒云秋水护沙田。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。